钦定古今图书集成/历象汇编/庶征典/第008卷 > 《历学会通》 > 《日旁专气篇第五》
## 钦定古今图书集成/历象汇编/庶征典/第008卷 > 《历学会通》 > 《日旁专气篇第五》

日旁之气，青而且赤。形曲而向日者为抱，为子，喜而
为忠臣。形曲而背日者为背，为臣，反而为叛逆。圆而
小者为珥，所临者喜。长而立者为直，下有自立。一珥
为拜将，而为战攻，两珥为寿考，而为势。一三珥为喜
也，验之女后四珥为庆也，应于子息。类。两直而相交
者为交，交淫内乱。形如背而中起者为玦玦败伤。北
直横于上下为格，格则为𩰚。交曲于左右为纽，纽则
为喜。气小在日下而向上者为缨，为得地之欢。形直
在日上而微起者为戴，有推戴之德。承者承于日下，
喜且得地。冠者包于日上，封建亲戚，开辟土地兮。日
上气，弯而如负，内外安宁也。日下气，立而如履，长而
斜倚。日旁为戟，戈戟相伤赤而曲。在日旁为提，地亡，
兵起。